RAM ควักเงิน 283 ลบ.ซื้อหุ้น RJH จำนวน 12 ล้านหุ้น ลุยขยายธุรกิจสู่ต่างจังหวัด
RAM ควักเงิน 283 ลบ.ซื้อหุ้น RJH จำนวน 12 ล้านหุ้น ลุยขยายธุรกิจสู่ต่างจังหวัด
RAM ควักเงิน 283 ลบ.ซื้อหุ้น RJH จำนวน 12 ล้านหุ้น ลุยขยายธุรกิจสู่ต่างจังหวัด
28 มิ.ย. 2562

บริษัท โรงพยาบาลรามคำแหง จำกัด (มหาชน) หรือ RAM เปิดเผยว่า ที่ประชุมคณะกรรมการบริษัทเมื่อ 27 มิ.ย.62 มีมติให้ซื้อหุ้นของ บริษัท โรงพยาบาลราชธานี จำกัด (มหาชน) หรือ RJH จำนวน 12 ล้านหุ้น ในราคาหุ้นละ 23.60 บาท เป็นเงิน 283.2 ล้านบาท ทำให้เข้าถือหุ้นสัดส่วน 4%ของทุนจดทะเบียนและชำระแล้ว โดยแหล่งเงินมาจากการกู้จากสถาบันการเงินภายในประเทศ
สำหรับ RJH ดำเนินธุรกิจโรงพยาบาล ตั้งอยู่ในจังหวัดพระนครศรีอยุธยา ขนาด 100  เตียง ได้เปิดดำเนินกิจการตั้งแต่ 25 มิ.ย.35 จนถึงปัจจุบัน รวม 27 ปี
ขณะที่ RAM มีจุดประสงค์จะขยายธุรกิจการแพทย์ไปยังต่างจังหวัด ประกอบกับ RJH เป็นโรงพยาบาลเอกชนที่มีผลประกอบการอยู่ในเกณฑ์ดีและมีโอกาสที่จะมีการเจริญเติบโตทางธุรกิจการแพทย์ในอนาคต บริษัทจึงได้เข้าร่วมลงทุนโดยการซื้อหุ้นต่อจากผู้ถือหุ้นเดิมคือ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG จำนวน 12 ล้านหุ้น ทาง RAM คาดว่าจะได้รับผลตอบแทนกลับคืนมากในรูปเงินปันผลในอัตราที่น่าพอใจในอนาคต